24. Valsts kontrole

Valsts kontroles darbības joma:

Valsts kontroles galvenie pasākumi 2019.gadā:

1) nodrošināt revīziju darbu atbilstoši starptautiskajiem revīziju standartiem un Valsts kontroles darbības stratēģijā 2018.-2021.gadam noteiktajiem mērķiem un stratēģiskajām prioritātēm:

* + īstenot uz risku analīzi un revidējamo jomu stratēģiskajiem novērtējumiem balstītu revīziju tēmu izvēli, identificējot būtiskus, sabiedrībai nozīmīgus jautājumus, kuru rezultātā būs iespējams sniegt ieteikumus uzlabojumiem;
* atbilstoši 2019.gada darba plānam veikt finanšu, atbilstības, lietderības un apvienotās revīzijas tādās jomās kā, piemēram, cilvēkresursi veselības aprūpē, nodokļu atlaides un atvieglojumi, kases aparātu reforma, IKT infrastruktūras pārvaldība valsts pārvaldē, lielo dzelzceļa apakšnozares investīciju projektu plānošanas un īstenošanas process, meliorācijas sistēmu apsaimniekošana, Zemessardzes finansējuma pārvaldība, civilās aizsardzības un katastrofas pārvaldīšana, notiesāto personu resocializācijas pasākumi, ārpusģimenes aprūpes sistēma, valsts budžeta izpilde, veselības aprūpes sistēmas pārvaldība, izlietotā iepakojuma apsaimniekošanas sistēmas darbība, atjaunojamās enerģijas politika, atjaunojamo bioloģisko resursu ilgtspējīgas apsaimniekošanas politika, oficiālās elektroniskās adreses lietošana saziņā ar personām, profesionālās izglītības iestāžu tīkla optimizācija;
  + finanšu revīzijās veikt būtisku pārskatam pakārtotu darījumu atbilstības tiesību aktiem, plānošanas dokumentiem un valstiski (vai starptautiski) atzītai praksei izvērtējumu, sniedzot divu veidu atzinumus – par pārskatu pareizību un par darījumu atbilstību, tādējādi gūstot pārliecību ne tikai par pareizu finanšu uzskaiti, bet arī par veikto darījumu likumību un atbilstību mērķiem. Pakāpeniski palielināt atbilstības pārbaužu tvērumu;
  + pēc iespējas sniegt ieteikumus ar finanšu ietekmi, uzraudzīt revīziju rezultātā sniegto ieteikumu ieviešanu un stiprināt parlamentāro kontroli pār revidējamo vienību veiktajiem pasākumiem ieteikumu ieviešanā, kā arī novērtēt ieteikumu ieviešanas finanšu ietekmes apmēru palielinātu publiskā sektora ieņēmumu vai novērstu nelikumīgu un nelietderīgu izdevumu izteiksmē;
  + veikt revīzijas pašvaldībās par tādām tēmām, kā, piemēram, sniegtā sociālā atbalsta atbilstība iedzīvotāju vajadzībām, ēku stāvokļa uzraudzība darbības drošas vides nodrošināšanai, infrastruktūras objektu un projektu finansēšana;
  + veikt revīzijas, reaģējot uz aktuālajiem notikumiem valstī, lai laikus novērstu nepilnības publiskā sektora darbībā jau procesa gaitā, piemēram, par valstij tieši un pastarpināti piederošo kapitālsabiedrību valdes locekļu atlīdzību, par Ārstniecības riska fonda izmaksāto atlīdzību regulēšanas procesu;

2) stiprināt valsts un pašvaldību amatpersonu atbildību par pieņemto lēmumu tiesiskumu un pamatotību:

* + sniegt tiesībaizsardzības iestādēm informāciju par revīzijās konstatētajiem tiesību normu pārkāpumiem un nodrošināt atbalstu tiesībaizsardzības iestāžu darbiniekiem revīzijas materiālu izskatīšanā, tādējādi veicinot vispusīgu revīzijās konstatēto pārkāpumu izvērtēšanu;
  + izvērtēt tiesībaizsardzības iestāžu pieņemtos lēmumus un nepamatotu lēmumu gadījumos vērsties pie augstākas amatpersonas, lai nodrošinātu nepilnību novēršanu procesa virzītāja darbībā;
  + izvērtēt revidējamās vienības vai tās augstākās iestādes pieņemtos lēmumus par personu atbildības izvērtēšanas rezultātiem, lai panāktu vispusīgas pārbaudes un atbilstošu tiesību normu interpretēšanu par revīzijās konstatētajiem pārkāpumiem un atbildīgo personu saukšanu pie normatīvajos aktos noteiktās atbildības;
  + sekmēt Valsts kontroles likuma grozījumu pieņemšanu Saeimā un nodrošināt to atbilstošu piemērošanu, lai ar tiesiskajā regulējumā Valsts kontrolei nostiprinātām tiesībām īstenotu primāri preventīvus pasākumus un motivētu amatpersonas tiesiski rīkoties ar publiskas personas finanšu līdzekļiem un mantu;

3) īstenot starptautiskās sadarbības pasākumus:

* + nodrošināt pārstāvību augstāko revīzijas iestāžu starptautisko organizāciju vadības struktūrās – EUROSAI valdē un INTOSAI Profesionālo revīzijas un labas prakses standartu padomē (FIPP), lai panāktu Valsts kontroles profesionālo interešu ievērošanu starptautiskā mērogā un Valsts kontroles labās prakses revīziju veikšanā iekļaušanu starptautiskajos revīziju standartos;
  + organizēt Latvijā augstāko revīzijas iestāžu starptautisko organizāciju pasākumus: 50.EUROSAI valdes sēdi un 11.FIPP sanāksmi;
* īstenot projektu “Gruzijas augstākās revīzijas iestādes institucionālās kapacitātes stiprināšana” un Eiropas Sociālā fonda projektu “Publiskā sektora revidentu profesionālā pilnveide komercdarbības vides sakārtošanas, korupcijas novēršanas un ēnu ekonomikas mazināšanas jomā”;

4) veicināt labas pārvaldības principu ievērošanu publiskajā sektorā:

* nodrošināt starptautisko publiskā sektora revīzijas un labas pārvaldības standartu (ISSAI un INTOSAI GOV) ieviešanu un piemērošanu visā publiskajā sektorā, īstenot Valsts kontroles un publiskā sektora zvērināto revidentu sertifikāciju.

**Valsts kontroles kopējo izdevumu izmaiņas no 2017. līdz 2021.gadam, *euro***

**6 382 304**

**6 750 649**

**6 382 304**

**6 022 802**

**6 470 731**

**Vidējais amata vietu skaits no 2017. līdz 2021.gadam**

|  | 2017.gads (fakts) | 2018.gada plāns | 2019.gada plāns | 2020.gada prognoze | 2021.gada prognoze |
| --- | --- | --- | --- | --- | --- |
| Vidējais amata vietu skaits gadā | 174 | 180 | 180 | 180 | 180 |
| *Tajā skaitā:* | | | | | |
| *Valsts pamatfunkciju īstenošana* | | | | | |
| Vidējais amata vietu skaits gadā | 174 | 180 | 180 | 180 | 180 |

**Politikas un resursu vadības karte**

**Revīziju veikšana**

|  |  |  |  |
| --- | --- | --- | --- |
| **Politikas mērķis: Valsts kontrole ir sabiedrības atzīts tās interešu pārstāvis un, stiprinot labu publiskā sektora pārvaldību, veicina sabiedrības labklājību un iedzīvotāju uzticību valsts pārvaldei** /*Valsts kontroles darbības stratēģija 2018.-2021.gadam* | | | |
| **Politikas rezultatīvie rādītāji** | **APD vai normatīvie akti** | **Faktiskā vērtība** (2017) | **Plānotā vērtība** (2021) |
| Valsts kontroles ieteikumi publiskā sektora pārvaldības pilnveidošanai tiek ieviesti savlaicīgi un pēc būtības (ieviesto ieteikumu īpatsvars %) | Valsts kontroles darbības stratēģija 2018.-2021.gadam | 90,2 | 92 |

|  |  |  |  |  |  |
| --- | --- | --- | --- | --- | --- |
|  | 2017.gads (izpilde) | 2018.gada plāns | 2019.gada plāns | 2020.gada prognoze | 2021.gada prognoze |
| **Ieguldījumi** | | | | | |
| **Izdevumi kopā,** *euro,* t.sk.:  **Vidējais amata vietu skaits** **kopā**, t.sk.: | **6 022 802** | **6 470 731** | **6 750 649** | **6 382 304** | **6 382 304** |
| **174** | **180** | **180** | **180** | **180** |
| 01.00.00 Valsts kontrole | 5 973 630 | 6 310 731 | 6 690 649 | 6 382 304 | 6 382 304 |
| 174 | 180 | 180 | 180 | 180 |
| 63.08.00 Eiropas Sociālā fonda (ESF) projekti (2014-2020) | 49 172 | 160 000 | 60 000 | **-** | **-** |
| - | - | - | - | - |
| **Citi ieguldījumi** | | | | | |
| *Lietderības, atbilstības un apvienotajām revīzijām* *novirzītie resursi (īpatsvars % no kopējā revīzijās patērētā laika)* | - | 30 | 30 | 35 | 40 |
| *Atbilstības pārbaudēm novirzītie resursi (īpatsvars % no finanšu revīzijās patērētā laika)* | - | 20 | 30 | 40 | 50 |
| **Raksturojošākie darbības rezultatīvie rādītāji** | | | | | |
| *Finanšu revīzijas (skaits)* | 27 | 27 | 27 | 27 | 27 |
| *Lietderības, atbilstības un apvienotās revīzijas (skaits)* | 22 | 22 | 23 | 24 | 25 |
| *Finanšu revīzijas, kurās ir izvērtēti būtisku pārskatam pakārtotu darījumu atbilstības jautājumi (skaits)* | - | 18 | 18 | 18 | 18 |
| *Finanšu revīzijās sniegtie atzinumi par atbilstības jautājumiem (skaits)* | - | 32 | 44 | 48 | 52 |

Prioritārajiem pasākumiem

papildu piešķirtais finansējums no 2019.gadam

| Nr.  p.k. | **Pasākuma nosaukums**  **Darbības apraksts**  Darbības rezultāts  *Rezultatīvais rādītājs*  Programmas (apakšprogrammas) kods un nosaukums | **Izdevumi,** *euro* /  rādītāji, *vērtība* | | | Pamatojums |
| --- | --- | --- | --- | --- | --- |
| 2019.gadā | Ietekme uz 2020.gada bāzi\* | Ietekme uz 2021.gada bāzi\* |
| 1. | ***Valsts kontroles kapacitātes stiprināšana publiskā sektora revīziju attīstībai*** | **329 928** | **172 663** | **172 663** | Ministru kabineta 08.02.2019.ārkārtas sēdes protokola Nr.6 1.§ 3.punkts |
| Valsts kontrole kļūst par valstī un starptautiski atzītu publiskā sektora revīziju kompetences centru. | | | |
| Stiprināta Valsts kontroles kapacitāte atbilstības un lietderības revīziju veikšanai | | | |
| *Veiktas lietderības, atbilstības un apvienotās revīzijas (skaits)* | 23 | 24 | 25 |
| *Noteiktajā termiņā ieviestie ieteikumi (% no pārskata periodā ieviešamajiem ieteikumiem)* | 92 | 92 | 92 |
| *Apmācīti un sertificēti Valsts kontroles revidenti un publiskā sektora zvērinātie revidenti* | 13 | 10 | 15 |
| *01.00.00 Valsts kontrole* | | | |
| **Kopā** | | **329 928** | **172 663** | **172 663** | - |

\*Atbilstoši Ministru kabineta 08.02.2019. ārkārtas sēdes protokola Nr.6 1.§ 27.punktam

Budžeta programmu (apakšprogrammu) paskaidrojumi

01.00.00 Valsts kontrole

Programmas mērķis:

veicot revīzijas, noskaidrot, vai rīcība ar publiskas personas finanšu līdzekļiem ir tiesiska, pareiza, ekonomiska un efektīva, un sniegt rekomendācijas atklāto trūkumu novēršanā.

Galvenās aktivitātes:

1) veikt finanšu, atbilstības, lietderības un apvienotās revīzijas atbilstoši starptautiskajiem revīziju standartiem, Valsts kontroles darbības stratēģijā noteiktajiem mērķiem un prioritātēm un Valsts kontroles padomes apstiprinātajam darba plānam;

2) uzraudzīt revīziju rezultātā sniegto ieteikumu ieviešanu, panākot, ka revidējamās vienības ir veikušas darbības ne mazāk kā 92% ieteikumu ieviešanai, un pēc iespējas novērtējot ieteikumu ieviešanas finanšu ietekmi;

3) veicināt revīzijās konstatēto tiesību normu pārkāpumu vispusīgu izvērtēšanu:

* sniegt tiesībaizsardzības iestādēm informāciju par revīzijās konstatētajiem tiesību normu pārkāpumiem, sekot līdzi konstatēto pārkāpumu izvērtēšanai un nepieciešamības gadījumā vērsties pie augstākas amatpersonas trūkumu novēršanai procesa virzītāja darbībā;
* izvērtēt revidējamās vienības, vai tās augstākās iestādes pieņemtos lēmumus par personu atbildības izvērtēšanas rezultātiem.

4) īstenot starptautiskās sadarbības pasākumus, piedaloties INTOSAI, EUROSAI un Kontaktu komitejas darba grupās un vadības struktūrās (EUROSAI valdē un INTOSAI Profesionālo revīzijas un labas prakses standartu padomē (FIPP), veicināt Valsts kontroles labās prakses revīziju veikšanā iekļaušanu starptautiskajos revīzijas standartos, sniegt konsultatīvu atbalstu citu valstu augstākajām revīzijas iestādēm, organizēt EUROSAI valdes sēdi un FIPP sanāksmi Latvijā;

5) veicināt starptautisko publiskā sektora revīzijas un labas pārvaldības standartu (ISSAI un INTOSAI GOV) ieviešanu visā publiskajā sektorā, īstenot revidentu sertifikāciju.

Programmas izpildītājs: Valsts kontrole.

**Darbības rezultāti un to rezultatīvie rādītāji no 2017. līdz 2021.gadam**

|  | 2017.gads (izpilde) | 2018.gada plāns | 2019.gada plāns | 2020.gada prognoze | 2021.gada prognoze |
| --- | --- | --- | --- | --- | --- |
| Nozīmīgās sabiedrības interešu jomās tiek veiktas lietderības, atbilstības un/vai apvienotās revīzijas. Finanšu revīzijās tiek vērtēta būtisku pārskatam pakārtotu darījumu atbilstība tiesību aktiem, plānošanas dokumentiem un valstiski (vai starptautiski) atzītai praksei. | | | | | |
| Veiktas finanšu revīzijas (skaits) | 27 | 27 | 27 | 27 | 27 |
| Veiktas lietderības, atbilstības un apvienotās revīzijas (skaits) | 22 | 22 | 23 | 24 | 25 |
| Atbilstoši veiktajam izvērtējumam par katrā pašvaldībā nepieciešamo darba apjomu tiek veiktas revīzijas pašvaldībās. | | | | | |
| Pārbaudītas pašvaldības (skaits) | 53 | 40 | 40 | 40 | 40 |
| Tiek nodrošināta Saeimas Publisko izdevumu un revīzijas komisijas un nepieciešamības gadījumā – visu Saeimas komisiju informēšana par revīziju rezultātiem. | | | | | |
| Sniegta informācija LR Saeimai par revīziju rezultātiem, ieteikumu ieviešanas gaitu un konstatētajiem tiesību normu pārkāpumiem, piedaloties Saeimas Publisko izdevumu un revīzijas komisijas sēdēs (sēžu skaits) | 42 | 50 | 50 | 50 | 50 |

**Finansiālie rādītāji no 2017. līdz 2021.gadam**

|  | 2017.gads (izpilde) | 2018.gada plāns | 2019.gada plāns | 2020.gada prognoze | 2021.gada  prognoze |
| --- | --- | --- | --- | --- | --- |
| Kopējie izdevumi, *euro* | 5 973 630 | 6 310 731 | 6 690 649 | 6 382 304 | 6 382 304 |
| Kopējo izdevumu izmaiņas, *euro* (+/–) pret iepriekšējo gadu | **×** | 337 101 | 379 918 | -308 345 | - |
| Kopējie izdevumi, % (+/–) pret iepriekšējo gadu | **×** | 5,6 | 6,0 | -4,6 | - |
| Atlīdzība, *euro* | 4 666 822 | 5 032 431 | 5 276 399 | 5 230 899 | 5 230 899 |
| Vidējais amata vietu skaits gadā | 174 | 180 | 180 | 180 | 180 |
| Vidējā atlīdzība amata vietai (mēnesī)*euro* | 2 231 | 2 330 | 2 443 | 2 422 | 2 422 |
| Kopējā atlīdzība gadā par ārštata darbinieku un uz līgumattiecību pamata nodarbināto, kas nav amatu sarakstā, pakalpojumiem, *euro* | 9 332 | - | - | - | - |

**Izmaiņas izdevumos, salīdzinot 2019.gada plānu ar 2018.gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **97 919** | **477 837** | **379 918** |
| *t. sk.:* | | | |
| Prioritāri pasākumi | - | 329 928 | 329 928 |
| *Valsts kontroles kapacitātes stiprināšana publiskā sektora revīziju attīstībai* | - | 329 928 | 329 928 |
| Ilgtermiņa saistības | 69 132 | 112 104 | 42 972 |
| *Iemaksu veikšana starptautiskajās organizācijās, t .sk.:* | 1 422 | 2 209 | 787 |
| *INTOSAI* | *711* | *709* | *-2* |
| *EUROSAI* | *711* | *1 500* | *789* |
| *Twinning Light projekts “Revīzijas kvalitātes kontrole augstākajā revīzijas iestādē”* | 67 710 | 9 169 | -58 541 |
| *Eiropas Komisijas attīstības un sadarbības programmas (EuropeAid) projekts  “Gruzijas augstākās revīzijas iestādes institucionālās kapacitātes stiprināšana”* | - | 100 726 | 100 726 |
| *Citas izmaiņas* | 28 787 | 35 805 | 7 018 |
| *Samazināti izdevumi, ievērojot iepriekšējos gados uzsāktās JPI “Valsts kontroles un publiskā sektora revīziju kopumā efektivitātes paaugstināšana, nodrošinot starptautisko publiskā sektora revīziju standartu (ISSAI) vienotu piemērošanu publiskā sektora revīzijās un Valsts kontroles informācijas tehnoloģiju darbības stabilitāti un drošību”2019.gadam paredzēto finansējuma apmēru* | 28 000 | - | - 28 000 |
| *Palielināti izdevumi valsts kontroliera un Valsts kontroles padomes locekļu atlīdzībai atbilstoši Valsts un pašvaldību institūciju amatpersonu un darbinieku atlīdzības likuma 6.panta otrajā daļā noteiktajam (Ministru kabineta 10.04.2018. sēdes prot. Nr.19 36.§ 27.punkts)* | - | 35 805 | 35 805 |
| *t.sk. pārdale starp izdevumu ekonomiskās klasifikācijas kodiem* | 787 | - | -787 |
| *Samazināti izdevumi precēm un pakalpojumiem, lai nodrošinātu dalības maksu Eiropas augstāko revizījas iestāžu organizācijā EUROSAI* | 787 | - | -787 |

**63.00.00 Eiropas Sociālā fonda (ESF) projektu un pasākumu īstenošana**

Budžeta programmai ir viena apakšprogramma.

**63.08.00 Eiropas Sociālā fonda (ESF) projekti (2014-2020)**

Apakšprogrammas mērķis:

īstenot Eiropas Sociālā fonda 3.4.2.specifiskā atbalsta mērķa “Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās” projektu “Publiskā sektora revidentu profesionālā pilnveide komercdarbības vides sakārtošanas, korupcijas novēršanas un ēnu ekonomikas mazināšanas jomā”.

Galvenās aktivitātes:

1) nodrošināt specializētas mācības valsts kontroles revīzijas personālam specifiskā atbalsta mērķa jomā;

2) sagatavot apmācības ciklus revidentiem/auditoriem – praktiskus seminārus un apmācības, sadarboties ar publiskā sektora iekšējiem auditoriem un/vai zvērinātiem revidentiem, un īstenot starp-institucionālu apmācību programmu;

3) veicināt starptautiskās pieredzes un labās prakses pārņemšanu, revīzijas personālam piedaloties ārvalstīs īstenotajos personāla profesionālās kompetences paaugstināšanas pasākumos;

4) īstenot aktivitātes revīzijas grupu profesionālai pilnveidei, nodrošināt koordinētu un integratīvu pieeju un paredzēt praktisko un teorētisko zināšanu izmantošanu pilotrevīziju veikšanā, kuru ietvaros revīzijas grupas praktiski piemēros un aprobēs praktiskajās un teorētiskajās apmācībās iegūtās zināšanas un piesaistīto nozares ekspertu vai starptautiskās sadarbības ietvaros iegūto pieredzi.

Apakšprogrammas izpildītājs: Valsts kontrole.

**Finansiālie rādītāji no 2017. līdz 2021.gadam**

|  | 2017.gads (izpilde) | 2018.gada plāns | 2019.gada plāns | 2020.gada prognoze | 2021.gada prognoze |
| --- | --- | --- | --- | --- | --- |
| Kopējie izdevumi, *euro* | 49 172 | 160 000 | 60 000 | - | - |
| Kopējo izdevumu izmaiņas, *euro* (+/–) pret iepriekšējo gadu | **×** | 110 828 | - 100 000 | -60 000 | - |
| Kopējie izdevumi, % (+/–) pret iepriekšējo gadu | **×** | 225,4 | -62,5 | -100,0 | - |

**Izmaiņas izdevumos, salīdzinot 2019.gada plānu ar 2018.gada plānu**

*Euro*

| Pasākums | Samazinājums | Palielinājums | Izmaiņas |
| --- | --- | --- | --- |
| **Izdevumi - kopā** | **160 000** | **60 000** | **-100 000** |
| *t. sk.:* | | | |
| 63.00 Ilgtermiņa saistības | 160 000 | 60 000 | -100 000 |
| *Projekts “Publiskā sektora revidentu profesionālā pilnveide komercdarbības vides sakārtošanas, korupcijas novēršanas un ēnu ekonomikas mazināšanas jomā”* | 160 000 | 60 000 | -100 000 |